Aquesta informació es va publicar originalment el 5 de maig de 2017 i, per tant, la informació que hi apareix fa referència a la data especificada.

Una mostra de l'exposició «Les cares de Barcelona» que proposa el Museu Etnològic. Foto: Museu Etnològic

Una mostra de l'exposició «Les cares de Barcelona» que proposa el Museu Etnològic Foto: Museu Etnològic

L'exposició "Les cares de Barcelona" que proposa el Museu Etnològic-Museu de les Cultures del Món ha demostrat ser una bona manera de conèixer la ciutat. Sobretot pels barcelonins. Els habitants d'una ciutat, acostumats a la quotidianitat de l'espai urbà, sovint són els que copsen de manera menys crítica tot allò que succeeix a l'àgora pública. La mostra que es pot veure a l'Etnològic s'ha concebut com una exposició viva i oberta. És una exposició sobre la ciutat de Barcelona? No pas. Un resum dels seus rets essencials? No és el cas.L'Etnològic vol mostrar en el seu espai de Montjuïc un seguit d'objectes diversos que conviden el visitant a repensar la seva ciutat. S'hi troben cartells de diversos episodis de la vida de Barcelona, audiovisuals i souvenirs. Pretén posar a disposició de la mirada del públic un seguit d'estris que li permetin redescobrir un espai que, de tan familiar, potser no sempre pot aprehendre.Entorn de la mostra, s'han engegat un munt d'activitats complementàries. Aquest dissabte s'inaugura el cicle "BCN Àgora!: la ciutat a debat" , que és el punt de partida d'uns debats en què hauran de competir dialècticament tots aquells que s'inscriguin entorn de diversos temes . Dissabte 6 de maig es farà un curs gratuït d'oratòria, i els polemistes combatran els propers 13 de maig ("La gentrificació és una amenaça a la utilitat d eles cutats?"), el dia 20 ("És Barcelona un millor lloc per viure que al 1992?") i el dia 27 ("Barcelona és una ciutta inclusiva?").L’antropòleg i escriptor Adrià Pujol és el comissari d'una exposició que ha tingut una bona resposta de públic i que ens vol explicar que els rostres urbans són diverses cares d'un procés tan viu com és una ciutat. Veient objectes, cartells, avisos, anuncis publicitaris, els observarem d'una altra manera. L'Etnològic ensenya les altres cares del "model Barcelona".La mostra s'estructura entorn un seguit d'àmbits, com si fossin sis trajectes diversos per la ciutat: el carrer, la ciutat missatge, gent de Barcelona, les cultures del món presents a Barcelona, la ciutat icònica i la gent de pas.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor